**Hapet thirrja për mobilitete studentësh dhe stafi të UPT-së, për semestrin e parë të vitit akademik 2025 – 2026, në kuadër të projektit PNRR-TNE International Mobility Programme,**

**në University of Salento (UNISALENTO), Itali.**

Në kuadër bashkëpunimit midis Universitetit Politeknik të Tiranës dhe University of Salento për projektin PNRR-TNE International Mobility Programme, hapet thirrja për mobilitete për studentë dhe staf të Universitetit Politeknik të Tiranës, në University of Salento.

**PËR STUDENTË:**

**Lloji i mobilitetit përfshin:** Mobilitete studentësh për studime, semestri i parë i vitit akademik 2025- 2026, me kohëzgjatje 2 deri 6 muaj.

**Niveli i mobilitetit:** Studenti duhet të jenë i regjistruar në një program studimi të Universitetit Politeknik të Tiranës, të ketë përfunduar një vit akademik, Fakulteti i Inxhinierisë Mekanike, në të tre cilket e studimit, Bachelor, Master, PhD.

**Dokumentat e nevojshme për aplikim:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Italisht ose Anglisht);
* Dokumenti Learning Agreement\*\*.

\*Ofrohen kurset e studimit në gjuhën angleze, ku niveli minimal i kërkuar për gjuhën është: Italian-B1; English-B1.

Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate, etj.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në UNISALENTO lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

**Dokumentacioni i nevojshëm për t’u plotësuar nga studentët gjendet bashkëlidhur.**

Për t’u njohur me kërkesat për aplikim, dhe dokumentacionin e nevojshëm, ju lutemi klikoni te:

Call for Student Mobility: [www.unisalento.it/bandi-concorsi/-/bandi/view/67753712](https://www.unisalento.it/bandi-concorsi/-/bandi/view/67753712)

**PËR STAFIN, PËR MËSIMDHËNIE DHE TRAJNIM:**

**Lloji i mobilitetit përfshin:** Mobilitete stafi nga Fakulteti i Inxhinierisë Mekanike dhe Fakulteti i Inxhinierisë së Ndërtimit, semestri i parë i vitit akademik 2025- 2026, me kohëzgjatje 5 – 15 ditë.

**Mësimdhënia mund te jetë në fushat e mëposhtme:**

* Modele biznesi të ekonomisë qarkulluese;
* Menaxhim i qëndrueshëm i energjisë;
* Menaxhim dhe aftësi rimëmëkëmbëse e komuniteteve energjitike;
* Inxhinieri Menaxhimi;

Si dhe (TNE AdvancedSkills) - Trajnim i nivelit te dyte për staf akademik dhe kërkues për temat:

* Inxhinieri për sigurinë e infrastrukturave civile dhe Industriale

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching/Training)\*\*.
* Letra konfirmuese nga universiteti pritës për planin e mësimdhënies gjatë periudhës së mobilitetit.

*\*Plani i mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Pas përfundimit të mobilitetit të stafit, personi pjesëmarrës në University of Salento, duhet të dorëzojë një raport te departamenti përkatës dhe te Drejtoria e Komunikimit dhe Koordinimit, lidhur me aktivitetin.

**Dokumentacioni i nevojshëm për t’u plotësuar nga stafi gjendet bashkëlidhur.**

Për t’u njohur me kërkesat për aplikim, dhe dokumentacionin e nevojshëm, ju lutemi klikoni te:

Call for Staff Mobility: [www.unisalento.it/bandi-concorsi/-/bandi/view/67753630](https://www.unisalento.it/bandi-concorsi/-/bandi/view/67753630)

**Mobilitetet për studentë dhe staf do të aprovohen në mënyrë përfundimtare nga University of Salento.**

Afati për aplikim, pranë Drejtorisë së Komunikimit dhe Koordinimit në UPT:

**Deri më 1 tetor 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: , rkodra@upt.al , abeqo@upt.al